Tájékoztató érettségivel vagy szakmával rendelkezők számára
2027/2028. tanév

Az érettségi végzettséggel vagy már szakmával rendelkezők akár tanulói jogviszonyban (nappali tagozat), akár felnőttképzési jogviszonyban (2020 előtt esti tagozatnak nevezték) két év alatt szerezhetnek szakmát. Kérhető előzetes tudás beszámítása, ebben az esetben a tudásszintmérés eredményétől függően rövidíthető a szakmai oktatás ideje. Lehetséges intenzív szakmai oktatásban való részvétel, ebben az esetben a két tanév anyagát és óraszámát egy tanév alatt teljesíti a csoport. Az érettségi vizsga megléte csak az érettségihez kötött szakmák esetén (technikumi szakmák) jelent belépési feltételt. 
A tanulói jogviszony (nappali tagozat) jellemzői:
· 25. életév betöltéséig lehet jelentkezni
· nappali tagozatos diákigazolványt kapnak a tanulók
· kétéves képzési idő esetén az első félév ágazati alapoktatás, amelynek minden foglalkozása az iskolában kerül megszervezésre – az ágazati alapoktatás ágazati alapvizsgával zárul, amelynek sikeres teljesítése a szakirányú oktatásba történő belépés feltétele 
· az első év második félévétől 1,5 év időtartamra lehet duális képzésben részt venni, ilyenkor a szakirányú oktatás teljes egészében vagy részben (gyakorlat) vállalkozóknál történik
· a heti óraszám 35 óra, tehát mindennapos elfoglaltsággal jár a szakmai oktatás 
· jelentkezni folyamatosan lehet személyesen az iskolában vagy online az iskolai honlapon keresztül https://moravarosi.hu/p/jelentkezesi-lapok-2027-2028-tanev  
· beiratkozás 2027. júniustól külön értesítés alapján, amennyiben a jelentkezők száma alapján a csoport indítása már engedélyezett,
· [bookmark: _GoBack]a szakmai oktatás szakképzési ösztöndíjjal támogatott az első szakma megszerzésekor az első félévben (összege 2026-ban a technikumban havi 8.000,- Ft, szakképző iskolában havi 16.000,- Ft)
· a duális képzésben résztvevők szakképzési munkaszerződéssel munkaviszonyban lesznek a vállalkozónál és munkabérre jogosultak (összege legalább havi 100.000,- Ft)
· a nappali tagozaton első szakmát szerzők a szakmai vizsgaidőszak lezárása után 60 napon belül egyszeri pályakezdési támogatásra jogosultak, amelynek összege a szakmai vizsga eredményétől függően 133.000,- Ft és 302.000,- Ft között van (2026. évben érvényes összegek)
· az új szakmajegyzék szerinti első két szakma az állam által finanszírozott, és ingyenes az első két szakma szakmai vizsgája is  

A felnőttképzési jogviszony (korábban esti képzés) jellemzői:
· a tankötelezettség után (16. életév betöltése) lehet jelentkezni, de a 25. életév betöltése esetén már csak felnőttképzési jogviszonyban szerezhető szakma életkortól függetlenül
· levelező tagozatos diákigazolványt kapnak a képzésben résztvevők
· a szakmai oktatás felnőttképzési szerződés megkötésével zajlik
· az első félév ágazati alapoktatás, amelynek minden foglalkozása az iskolában kerül megszervezésre – az ágazati alapoktatás ágazati alapvizsgával zárul, amelynek sikeres teljesítése a szakirányú oktatásba történő belépés feltétele
· az első év második félévétől 1,5 év időtartamra lehet duális képzésben részt venni, ilyenkor a szakirányú oktatás teljes egészében vagy részben (gyakorlat) vállalkozóknál történik – ha nincs lehetőség duális képzésben részvételre, a szakirányú oktatás az iskolában is megszervezhető
· a heti óraszám 14 óra az első félévben, 12 óra a másik három félévben, heti 2-3 munkanapon délutáni elfoglaltsággal jár az oktatás (a kezdési idő általában 14.10 óra) – a pontos heti beosztás csak az órarend elkészülte után válik véglegessé (2027. szeptember első hete)
· jelentkezni folyamatosan lehet személyesen az iskolában vagy online az iskolai honlapon keresztül (a minél előbbi jelentkezés azért fontos, mert a csoport létszámának ismeretében engedélyezi a fenntartó a szakmai oktatás indulását) https://moravarosi.hu/p/jelentkezesi-lapok-2027-2028-tanev 
· beiratkozás a fenntartói engedélyt követően lehetséges (várhatóan 2027. júniustól folyamatosan, erről a jelentkezőket értesítjük)
· a felnőttek szakmai oktatásában nincs ösztöndíj
· a duális képzésben résztvevők szakképzési munkaszerződéssel munkaviszonyban lesznek a vállalkozónál és munkabérre jogosultak (összege a hatályos jogszabály alapján kerül megállapításra)
· az új szakmajegyzék szerinti első két szakma az állam által finanszírozott, és ingyenes az első két szakma szakmai vizsgája is 
